ස්විස් කුමාර් කයිට්ස් පොලිසිය මගින් අත්අඩංගුවට නොගැනීම හේතුවෙන් සැකකරු විදේශ රටකට පළා‍යාමට සුදානම්ව වැල්ලවත්ත ප්‍රදේශයේ සැගව සිටියදි විශේෂ පොලිස් කණ්ඩායමක් විසින් සැකකරුව අත්අඩංගුවට ගනු ලැබුවා.විද්‍යා දැරිය ඝාතනයට සම්බන්ධ සැකකරුවන් අත්අඩංගුවට ගැනීමෙන් අනතුරුව ප්‍රකෝප වු ප්‍රදේශවාසීන් අදාළ සැකකරුවන් ඝාතනය කළ යුතු බව පවසමින් අදාළ පිරිසට පහරදීමට පැමිණි අවස්ථාවේ පොලිස් නිළධාරීන් සිය දිවි පරදුවට තබා ඝාතන සැකකරුවන් ආරක්ෂා කිරීමට කටයුතු කළ බැව් පොලිස් ස්ථානාධිපතිවරයා ත්‍රිපුද්ගල විනිසුරු මඩුල්ල ඉදිරියේ පැවසුවා.විද්‍ය ඝාතනය සම්බන්ධයෙන් අත්අඩංගුවට ගත් 04 වන හා 08 වන සැකකරුවන් විසින් පොලිසිය තමන්ට වධ හිංසා ලබාදුන් බවට සිදුකළ ප්‍රකාශ සම්බන්ධයෙන් සාක්ෂි ලබාදෙමින් පොලිසිය එලෙස අධිකරණයේදි සදහන් කළා.වධ හිංසා පැමිණවීම පොලිසිය විසින් කිසිදු අවස්ථාවක සිදුනොකළ බැව්ද පොලිසිය විනිසුරු මඩුල්ල ඉදිරියේ ප්‍රකාශ කළා.සාක්ෂි ලබාදෙමින් පොලිසිය පැවසුවේ සැකකරුවන් අත්අඩංගුවට ගැනීමෙන් අනතුරුව ප්‍රදේශවාසීන් සැකකරුවන් වෙත පහරදීමට දැඩි උත්සහයක් ගත් අතර පොලිසිය ප්‍රදේශවාසීන් මහත් පරිශ්‍රමයක් යොදා පාලනය කොට සැකකරුවන් ආරක්ෂා කළ බවයි.අත්අඩංගුවට ගත් සැකකරුවන් වෙත පහරදීමට බස්වල නැගී විශාල පිරිසක් පැමිණි අවස්ථාවේ පොලිසිය, සැකකරුවන් කරෙයිනගර් නාවික හමුදා කදවුරේ ආරක්ෂිතව තබා ආරක්ෂාව ලබාදීමෙන් අනතුරුව අධිකරණයට ඉදිරිපත් කළ බැව්ද ‍කයිට්ස් පොලිසිය විනිසුරු මඩුල්ල ඉදිරියේ පැවසුවා.විත්තිකරුවන් වන පූබාලසිංගම් ඉන්ද්‍රකුමාර්ල පූබාලසිංගම් ජෙයක්කුමාර්, පූබාලසිංගම් තවක්කුමාර්ල මහාලිංගම් ශෂිතරන්, තිල්ලේනාදන් චන්ද්‍රහාසන්, සිවදේවන් දුෂාන්ත්:(පෙරියම්බි),  පලනි රූපසිංහම් කුගදාසන්, ජෙයතරන් කෝකිලන්, මහාලිංගම් ශෂිදරන්:(ස්විස් කුමාර්) යන සැකකරුවන් 09 දෙනාද අධිකරණය හමුවට ඉදිරිපත් කොට සිටියා.විද්‍යාගේ ඝාතනය සම්බන්ධයෙන් වන නඩු විභාගයේදි ත්‍රිපුද්ගල විනිසුරු මඩුල්ල ඉදිරියේ කොළඹ විශ්වවිද්‍යාලයේ නීති පීඨයේ පීඨාධිපති විගටිගතමිල්මාරන් ද සාක්ෂි ලබාදීම සිදුකරනු ලැබුවා.තමිල්මාරන් මහතා පැවසූවේ "මම පොලිස් නිළධාරීන් දෙදෙනෙකු සමග යාපනය පුංකුඩිතිව් ප්‍රදේශයට ගියා.